Regimentet ble organisert i 1763 i etterkant av sjuårskrigen (1756-63), og oppkalt etter grevskapet Delmenhorst vest for Bremen. I 1765 kom det til Danmark. I 1767 ble det sendt til Norge, med livbataljonen plassert i Bergen. Delmenhorstiske regiment bestod av to bataljoner, hver med sju kompanier. Normalt skulle hvert kompani ha 65-67 menige og underoffiserer, sammenlagt ialt 914 mann. I tillegg hadde regimentet rundt 50 offiserer, men snart var det færre enn 800 mann tilbake, og slik forble det. Delmenhorstiske var plassert i Norge til 1774.